Source: https://ezakazky.sk/index.cfm?Module=Item&Page=ItemDetailUvo&TenderID=29849
Timestamp: 2020-02-22 12:08:53+00:00
Document Index: 14707015

Matched Legal Cases: ['§ 32', '§ 32', '§ 152', '§ 152', '§ 39', '§ 39', '§ 39', '§ 32', '§ 33', '§ 33', '§ 34', '§ 34', '§ 52', '§ 20', '§ 112']

SK | EN | 22.2.2020 13:08:51
1.282.665,00 €
Ipeľské Predmostie 133/1, 99110 Ipeľské Predmostie
Referenčné číslo: 01/WYP/NB/IP
Predmetom zákazky je vypracovanie projektovej dokumentácie pre stavebné povolenie, inžinierska činnosť súvisiaca s vydaním právoplatného stavebného povolenia, pričom dokumentácia musí spĺňať požiadavky na poskytnutie dotácie podľa zákona č. 443/2010 Z.z. a požiadavky na poskytnutie úveru na kúpu bytu bežného štandardu v bytovom dome podľa zákona č. 150/2013 v aktuálnom znení a vybudovanie dvoch totožných bytových domov s obecnými nájomnými bytmi v Obci Ipeľské Predmostie. Byty budú slúžiť pre rodiny so sociálne slabším zabezpečením. V jednom bytovom dome sa bude nachádzať osem bytových jednotiek. Stavba musí rovnako spĺňať požiadavky na poskytnutie dotácie podľa zákona č. 443/2010 Z.z. a požiadavky na poskytnutie úveru na kúpu bytu bežného štandardu v bytovom dome podľa zákona č. 150/2013 v aktuálnom znení.
Predmet zákazky bude financovaný z prostriedkov čerpaných zo Štátneho fondu rozvoja bývania a ministerstva dopravy a výstavby SR.
Podrobnosti týkajúce sa predmetu zákazky sú uvedené v súťažných podkladoch.
Zdôvodnenie nerozdelenia predmetu zákazky na časti:
Pre úspešnú realizáciu diela od jeho prípravy vrátane vypracovania projektovej dokumentácie až po jeho odovzdanie do užívania verejnému obstarávateľovi, pri dodržaní všetkých požiadaviek verejného obstarávateľa, vrátane časového harmonogramu, je nevyhnutné trvať na požiadavke ponuky na báze komplexnej zodpovednosti tak, aby v priebehu realizácie predmetu zákazky nemohlo dôjsť k predraženiu, prerušeniu, spomaleniu alebo zastaveniu prác a jednotlivých procesov z dôvodu nedodania podkladov, dokumentácie, výsledkov inžinierskej činnosti alebo stavebných povolení od tretích strán, čo by mohlo nastať v prípade rozdelenia predmetu zákazky na jednotlivé vybrané časti.
Riziko verejného obstarávateľa na komplexnom projekte, súčasťou ktorého je zároveň vypracovanie potrebnej porojektovej dokumentácie prakticky všetkých stupňov a nadväzujúca inžinierska činnosť, je týmto podstatne znížené a presúva sa tak na stranu zhotoviteľa diela. Pre zamedzenie sporov vo veci nekvalitnej alebo neúplnej projektovej dokumentácie a z toho prípadne vyplývajúcich naviac prác je toto riziko prakticky eliminované a zhotoviteľ bude zabezpečovať na projekte aj inžinierske činnosti, ktoré bezprostredne nadväzujú na ním zabezpečované projektové práce. Predovšetkým prípadná koordinácia predinvestičných činností (projektové práce), tiež vlastnej realizácie v priestore a čase pri rozdelení týchto činností medzi viacerých zadávateľov by mala určite dopad na plynulý priebeh prác, ktoré na seba logicky, vecne a časovo nadväzujú a sú prepojené.
1 282 665,00 EUR bez DPH
Obec Ipeľské Predmostie, p.č.: 74/4; 74/5 79/1; 79/2; 79/3; 79/5; 82/1.
SO 01BYTOVÝ DOM č.1
SO 02 BYTOVÝ DOM č.2
SO 03PRÍSTUPOVÁ KOMUNIKÁCIA
SO 04SPEVNENÉ PLOCHY A SADOVÉ ÚPRAVY BYTOVÝCH DOMOV
SO 08 VNÚTROAREÁLOVÝ ROZVOD PLYNU
SO 09PRÍPOJKA VODY
SO 10VNÚTROAREÁLOVÝ ROZVOD VODOVODU
SO 12VNÚTROAREÁLOVÁ SPLAŠKOVÁ KANALIZÁCIA A ŽUMPA
SÚVISIACE INVESTÍCIE
SO 11PRÍPOJKA NN
SO 07PRIPOJOVACÍ PLYNOVOD
SI1: ZMENA ORGANIZÁCIE DOPRAVY MIESTNÝCH KOMUNIKÁCIÍ
SI2: PREDĹŽENIE DISTRIBUČNÉHO ROZVODU NN
Verejný obstarávateľ požaduje viazanosť ponuky zabezpečiť zábezpekou ponuky vo výške 30 000 EUR. Podmienky zloženia zábezpeky a podmienky jej uvoľnenia alebo vrátenia sú uvedené v súťažných podkladoch.
Zoznam a krátky opis podmienok: Uchádzač musí spĺňať podmienky účasti uvedené v § 32 ods. 1 písm. e) a f) zákona
o verejnom obstarávaní. Ich splnenie uchádzač preukáže podľa § 32 ods. 2, písm. e) a f) zákona o verejnom obstarávaní, resp. podľa ods. 4 a ods. 5 zákona o verejnom obstarávaní, alebo podľa § 152 ods. 1 zákona o verejnom obstarávaní (zápis do zoznamu hospodárskych subjektov) alebo podľa § 152 ods. 3 zákona o verejnom obstarávaní.
V prípade uchádzača, ktorého tvorí skupina dodávateľov zúčastnená vo verejnom obstarávaní sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Oprávnenie poskytovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.
Ak sú doklady preukazujúce splnenie podmienok účasti vystavované v elektronickej podobe záujemca ich predloží v
Ak sa doklady preukazujúce splnenie podmienok účasti vydávajú len v listinnej podobe záujemca ich naskenuje napr. do formátu pdf.
Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa § 39 zákona o verejnom obstarávaní alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v
čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických
databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak hospodársky subjekt použije čestné
vyhlásenie, verejný obstarávateľ môže na účely zabezpečenia riadneho priebehu verejného obstarávania
postupovať podľa § 39 ods. 6 zákona o verejnom obstarávaní. Verejný obstarávateľ postupuje podľa § 39
ods. 7 a 8 zákona o verejnom obstarávaní, ak čestné vyhlásenie obsahuje aj informácie podľa druhej vety tohto odseku.
Uchádzač, ktorého údaje sú dostupné v informačnom systéme verejnej správy podľa osobitného právneho predpisu, nie je povinný predkladať doklad podľa § 32 ods. 2. písm. e) zákona o verejnom obstarávaní, nakoľko je verejný obstarávateľ oprávnený použiť údaje z informačných systémov verejnej správy. Týmto nie je dotknutá možnosť uchádzača preukázať splnenie podmienok účasti osobného postavenia zápisom do zoznamu hospodárskych subjektov alebo zápisom do iného obdobného zoznamu iného čl. štátu EÚ v rozsahu podľa zákona.
Zoznam a krátky opis podmienok: Uchádzač musí spĺňať nasledovné podmienky účasti podľa § 33 zákona o verejnom obstarávaní týkajúce sa finančného a ekonomického postavenia:
-podľa § 33 ods. 1 písm. a) zákona o verejnom obstarávaní: vyjadrením banky alebo pobočky zahraničnej banky.
V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie podmienok účasti týkajúcich sa finančného a ekonomického postavenia za všetkých členov skupiny spoločne.
Minimálna požadovaná úroveň štandardov: Verejný obstarávateľ požaduje predloženie vyjadrenia alebo ekvivalentného dokladu od banky alebo pobočky zahraničnej banky alebo zahraničnej banky, v ktorej má uchádzač vedený účet, o schopnosti uchádzača plniť finančné záväzky, ktoré/é musia/musí obsahovať informáciu o tom, že uchádzač: v čase vystavenia vyjadrenia alebo ekvivalentného dokladu od banky alebo pobočky zahraničnej banky alebo zahraničnej banky, v ktorej má uchádzač vedený účet nie je v nepovolenom debete, v prípade splácania úveru dodržuje splátkový kalendár, bežný účet uchádzača nie je predmetom exekúcie.
Uvedené potvrdenie nesmie byt staršie ako tri mesiace ku dňu predkladania ponúk. K vyjadreniu banky/bánk alebo ekvivalentnému/ým dokladu/om uchádzač zároveň predloží čestné vyhlásenie potvrdené/podpísané oprávnenou osobou, že nemá vedené účty ani záväzky v inej/ých banke/ách ako tej/tých, od ktorej/ých predložil vyššie uvedené potvrdenie/a resp. ekvivalentný/é doklad/y. Uvedené čestné vyhlásenie nesmie byť staršie ako tri mesiace ku dňu predkladania ponúk.
Zoznam a krátky opis podmienok: Uchádzač musí spĺňať nasledovné podmienky účasti podľa § 34 zákona o verejnom obstarávaní týkajúce sa technickej spôsobilosti alebo odbornej spôosbilosti:
- podľa § 34 ods. 1 písm. g) zákona o verejnom obstaravaní.
Ak ide o stavebné práce alebo služby, uvedenú podmienku účasti preukáže uchádzač/záujemca predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.
Minimálna požadovaná úroveň štandardov: Požiadavky na 1 stavbyvedúceho. Splnenie podmienky účasti uchádzač preukáže:
- Osvedčením o odbornej spôsobilosti na výkon činnosti stavbyvedúceho s odborným zameraním pozemné stavby, t.j.
Osvedčenie SKSI o vykonaní odbornej skúšky podľa zákona c. 138/1992 Zb. o autorizovaných architektoch a
autorizovaných stavebných inžinieroch v znení neskorších predpisov resp. obdobne osvedčenie vydané v krajine EU;
- minimálne 3 ročná prax v oblasti predmetu zákazky (t.j. min. zhotovenie budov), čo preukáže predložením profesijného životopisu.
1. Úspešný uchádzač bude povinný sa zapísať do Registra partnerov verejného sektora podľa platnej legislatívy.
2. Úspešný uchádzač - Výkonová zábezpeka v zmysle Zmluvy o dielo, vo výške 10% z ceny diela vrátane DPH.
3. Úspešný uchádzač je povinný mať uzavretú zmluvu o poistení zodpovednosti za škodu, minimálne však vo výške rozpočtových nákladov stavby.
Miesto: V.O.V.S., s.r.o., Námestie Slobody 2, 974 01 Banská Bystrica.
Informácie o oprávnených osobách a otváraní ponúk: Otváranie ponúk sa uskutočni podľa § 52 zákona o verejnom obstarávaní.
1. Komunikácia a výmena informácií vo verejnom obstarávaní sa uskutočňuje písomne, prostredníctvom elektronických prostriedkov v zmysle § 20 zákona 343/2015 Z.z. o verejnom obstarávaní. Komunikácia vrátane doručovania pre účely tohto verejného obstarávania sa bude uskutočňovať spôsobom určeným funkcionalitou elektronického nástroja eZakazky na portáli www.ezakazky.sk. Súťažné podklady budú každému zaregistrovanému záujemcovi k dispozícii na komunikačnom elektronickom portáli www.ezakazky.sk bez obmedzenia. Spôsob vyžiadania a poskytnutia súťažných podkladov: a) hospodársky subjekt zadá do internetového vyhľadávača elektronickú adresu www.ezakazky.sk, b) klikne na názov zákazky, c) klikne na Žiadosť o účasť/o súťažné podklady, d) prihlási sa do systému nasledovným spôsobom:
d2) ak ešte hospodársky subjekt nemá zriadené konto v systéme, klikne na Registrácia a postupuje podľa pokynov uvedených pre registráciu v systéme priamo na internetovej stránke www.ezakazky.sk. Záujemcovi budú
sprístupnené súťažné podklady a všetky ďalšie dokumenty súvisiace so súťažnými podkladmi určené verejným
obstarávateľom pre vypracovanie ponuky v elektronickom systéme na elektronickej adrese www.ezakazky.sk V prípade potreby vysvetlenia podmienok účasti vo verejnom obstarávaní, súťažných podkladov alebo inej sprievodnej
dokumentácie alebo iných dokumentov poskytnutých verejným obstarávateľom môže ktorýkoľvek zo záujemcov
požiadať dostatočne vopred o ich vysvetlenie priamo prostredníctvom elektronického systému www.ezakazky.sk.
Žiadosť o vysvetlenie musí byť doručená prostredníctvom elektronického komunikačného portálu www.ezakazky.sk.
Žiadosť o vysvetlenie nebude akceptovaná, ak bude doručená na emailovú adresu kontaktnej osobe verejného
obstarávateľa resp. iným spôsobom. Vyššie uvedený postup platí aj v prípade, ak hospodársky subjekt získa súťažné podklady z Profilu verejného obstarávateľa alebo iným spôsobom. Vyššie uvedený postup povinnej registrácie na portáli ezakazky platí aj v prípade, ak hospodársky subjekt získa súťažné podklady z Profilu verejného obstarávateľa na stránke UVO alebo iným spôsobom.
2. V rámci dodržania princípu rovnakého zaobchádzania so záujemcami a princípu transparentnosti, verejný obstarávateľ určil vyššie uvedený spôsob komunikácie, na iný spôsob komunikácie verejný obstarávateľ nebude brať zreteľ, ak verejný obstarávateľ v súťažných podkladov neujasnil iný individuálny spôsob komunikácie v osobitných prípadoch.
Ďalšie podrobnosti ohľadne elektronickej komunikácie sú uvedené v súťažných podkladoch. Nakoľko prevádzkovateľ Vestníka verejného obstarávania vo formulári výzvy na predkladanie ponúk/oznámenia o vyhlásení VO limituje počet znakov, ktoré je možné vložiť v tomto formulári do polí s textovým atribútom, Podrobné vymedzenie a určenie doručovania dokladov a komunikácie so záujemcami a uchádzačmi verejný obstarávateľ uvádza v súťažných podkladoch.
3. Otvárania ponúk sa môže zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Fyzická osoba zastupujúca uchádzača sa preukáže identifikačným dokladom a oprávnením konať za uchádzača. Verejný obstarávateľ si vyhradzuje právo zmeniť termín a miesto otvárania ponúk.
4. Podlimitná zákazka sa zadáva v súlade s § 112 ods. 6 zákona o verejnom obstarávaní, t.j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
22.02.2020 13:08:51